kardosdrur/scandi-wiki huggingface dataset:
Choladynastiet

Choladynastiet (tamil: சோழர்|சோழர் குலம்; udtale i IPA: ) var et tamilsk dynasti, som herskede i Sydindien frem til 1200-tallet e.Kr. Dynastiet havde sit udspring i den frugtbare floddal ved Kaveri. Karikala Chola var den mest kendte blandt de tidlige cholakonger, mens Rajaraja Chola, Rajendra Chola og Kulothunga Chola I var de kendte kejsere senere.

Chola var på højden af sin magt i 900- og 1000-tallet. Under Rajaraja Chola I (Rajaraja den Store) og hans søn Rajendra Chola toppede dynastiet som en militær, økonomisk og kulturel magt i Asien. Cholaterritorierne strakte sig fra Maldiverne i syd og så langt nordpå som til floden Ganges' bredder i Bengalen. Rajaraja Chola erobrede den sydlige del af den Indiske Halvø, annekterede dele af Sri Lanka og okkuperede øerne i Maldiverne. Cholas magt blev svækket omkring 1300-tallet, da Pandyas og Hoysala voksede i indflydelse.

Choladynastiet har efterladt sig en arv, som består i området helt ind i moderne tid. Dets væld af tamilsk litteratur og dets iver efter at bygge templer har frembragt nogle storværker i tamilsk arkitektur og poesi. Cholakongerne var ivrige bygherrer og så for sig templerne i kongeriget ikke bare som steder til religionsdyrkelse, men også som centre for økonomisk aktivitet, som gavnede hele samfundet. De indledede en centraliseret styreform og etablerede et disciplineret bureaukrati.

Indiens historie
Dynast

Dynast (græsk, magthaver, hersker), regent, fyrste, ofte om en mindre fyrste i modsætning til konger; dynast var i Grækenland den specielle betegnelse for flere, der ulovlig havde tilegnet sig regeringen, f.eks. de 30 "tyranner" i Athen.

Regenters titler
Grækenland i antikken
Tamilere

Tamilerne er et folkeslag i det sydlige Asien. Der er omkring 74 millioner tamiler, som hovedsageligt bor i delstaten Tamil Nadu i Indien (63 millioner), i det nordlige og østlige Sri Lanka (3,6 millioner), i Malaysia (1,5 millioner) og Singapore (250.000). I Canada lever der omkring 300.000 tamiler, mens der er mindre grupper i en række asiatiske, afrikanske og europæiske lande.

Udvandringen fra det tamilske kerneområde har foregået i to stadier: Første arbejdsemigration, ofte tvunget, under det britiske imperium og senere flygtninge fra Sri Lanka.

De fleste taler tamilsk sprog, som regnes for at være et af de dravidiske sprog, som tidligere blev talt over hele det indiske subkontinent, men som nu er begrænset til den sydlige del. Tamilerne har en stærk etnisk-lingvistisk identitetsfølelse og regner sig som adskilt fra andre indiske grupper, som taler sprog beslægtet med sanskrit.

Flertallet er hinduer, mens betydelige minoriteter er kristne og muslimer.

Eksterne henvisninger 

 
Tamil Nadu
Sri Lanka
Niels Ulrich Hermansen

Niels Ulrich Hermansen (født 20. august 1946) er en dansk politiker, der i perioden 2005-2013 har været borgmester i Ringsted Kommune, valgt for Venstre.

Hermansen er uddannet grovvarekøbmand og var 1987-1990 formand for landsforeningen Den Frie Grovvarehandel. Fra 1985 til 2005 var han direktør for Chr. Petersen A/S, som blev etableret af hans morfar.

Han blev valgt til Ringsted Byråd første gang i 2001 og var i sin første periode frem til 2005 formand for kommunen byplan- og boligudvalg samt medlem af kultur- og serviceudvalget. I marts 2004 blev han formand for Venstres byrådsgruppe, og i maj 2005 blev han valgt som partiets borgmesterkandidat.

Eksterne henvisninger 
 Om Niels Ulrich Hermansen på Ringsted Kommunes hjemmeside 

Erhvervsfolk fra Danmark
Borgmestre fra Venstre
Tidligere borgmestre fra Danmark
Parmehutu

Parmehutu (fransk: Parti du Mouvement de l'Emancipation hutu; engelsk: "Party of the Hutu Emancipation Movement"), også kendt som MDR-Parmehutu (Mouvement démocratique republicain Parmehutu; fransk: "Parmehutu Demokratiske Republikanske Bevægelse") er et nu nedlagt politisk parti i Rwanda og Burundi.

Det blev grundlagt af Grégoire Kayibanda som et politisk parti af moderate hutuer nationalister, der kæmpede for frigørelse af det undertrykte hutu-flertal. Kayibanda væltede tutsi-monarkiet med Mwami Kigeri V i 1961, og udpegede en regering af hutuer.

Efter uafhængigheden i juli 1962, blev Kayibanda præsident i Rwanda. Ved valget i oktober 1963, vandt Parmehutu alle pladser i parlamentet. I 1965 var partiet det eneste lovlige i Rwanda.

Ved kuppet i juli 1973 blev Kayibanda afsat af sin fætter Juvénal Habyarimana, og partiet Parmehutu blev opløst.

Politiske partier
Rwandas politik
Rwandas Patriotiske Front

Rwandas Patriotiske Front (forkortet RPF) er det regerende politiske parti i Rwanda og var tutsi-hæren i 1990'erne. RPF vandt den rwandiske borgerkrig i 1994 og har siden siddet på magten i Rwanda.

Politiske partier
Rwandas politik
Ted Grant

Ted Grant (9. juli 1913 i Germiston, uden for Johannesburg i Sydafrika – 20. juli 2006 i London) var en sydafrikansk trotskist og politisk teoretiker, der levede en stor del af sit liv i England. 

Som 15-årig blev han marxist og aktiv i arbejderbevægelsen i Sydafrika. I 1934 emigrerede han til Storbritannien, hvor han blev aktiv i den marxistiske bevægelse og Labour-partiets ungdom. I 1938 var han med til at oprette en marxistisk gruppe ved navn Workers' International League, som senere blev til Revolutionary Communist Party. I begge organisationer var Ted en af de ledende teoretikere, og skrev en lang række analyser, især om situationen i efterkrigstidens Europa, udviklingerne i Kina og Østeuropa, stalinismens udvikling i Rusland, m.m. I 1964 var han sammen med andre med til at oprette Militant-tendensen, en marxistisk og trotskistisk opposition i Labour som i løbet af 70’erne og 80’erne vandt stor opbakning i den britiske arbejderbevægelse og blev omtalt som Storbritanniens femte-største parti efter daværende Labour, Conservatives, Liberals og Social Democratic Party (de to sidste slog sig senere sammen som Liberal Democrats). Bl.a. fik Militant valgt 3 parlamentsmedlemmer for Labour, opnåede flertal i Liverpool byråd og stod i spidsen for bevægelsen imod kopskat under Thatcher. Kampagnen samlede flere hundretusind og spillede en vigtig rolle i Thatcers fald fra magten. Indtil hans død i 2006 var han med i gruppen bag avisen Socialist Appeal og han var blandt medstifterne af International Marxist Tendency (IMT). Det meste af hans skrevne materiale kan findes på www.tedgrant.org.

I Danmark inspirerede hans teorier til oprettelsen af først Socialisten og senere dens afløser Socialistisk Standpunkt, begge en del af den Internationale Marxistiske Tendens. Ted Grants ideer er ligeledes inspirationskilde til et nyt Socialisten der er dannet af udsplittere fra Socialistisk Standpunkt og som er aktive i Enhedslisten.

Litterære produktion 

Udover er lang række artikler har Ted bl.a. skrevet bøgerne Reason in revolt – Marxist philosophy and modern science (1995, med Alan Woods) der er oversat til en lang række sprog, Russia: from revolution to counter-revolution (1997), samt utallige artikler og pamfletter, hvoraf en god del af dem er samlet i hans udvalgte værker som i 1989 blev udgivet under titlen The unbroken thread.

På dansk findes der bl.a. udgivet Lenin og Trotskij - Hvad de virkelig stod for sammen med Alan Woods ligesom at en række af hans tekster er samlet i udgivelsen Hvad er marxisme?

Hans samlede værker er under udgivelse på engelsk hvoraf de to første bind om 2. Verdenskrig er udkommet. Ligeledes er der en igangværende amerikansk temaopdelt udgivelse af hans samlede værker hvoraf også 2 bind indtilvidere er kommet.

Eksterne henvisninger 
 Ted Grant Internet Archive Tekster af Ted Grant på bl.a. engelsk.
 Ted Grant Commemoration Appeal
 Marxistiske Klassikere Tekster af Ted Grant på dansk.

Kilder 

Marxister
Politikere fra Sydafrika
Revolutionære
Trotskister
Coachuddannelse

Coachuddannelse er en samlet betegnelse for kurser og uddannelsesforløb, hvor man kan tilegne sig coachens egenskaber og kompetencer. Der findes i dag kun 5 virksomheder i Danmark, der kan tilbyde en egentlig international coachcertificering indenfor de store internationalt anerkendte coachcertificeringer ICC og ICF.
Certified Master Coach uddannelsen, C.M.C. v/Graduate School of Master Coaches (Behavioral Coaching Institute)giver direkte adgang til fuldt medlemskab af ICC – The International Coaching Council.

Uddannelser
Personlig udvikling

Personlig udvikling er en bred betegnelse for en forandringsproces, der leder til en udvikling eller forbedring af personens færdigheder eller eget selv. Aspekter ved personlig udvikling kan f.eks. være øget selvindsigt, opbygning og fornyelse af identitet, udvikling af styrker og talenter, identifikation og udvikling af potentialer, forbedring af livskvalitet, realisering af drømme og indfrielse af aspirationer m.v. Personlig udvikling kan være knyttet til selvrealisering, etik og moralsk karakter eller pædagogik og dannelse. 

I sin grundform har ideen om udvikling og kultivering af eget selv rødder langt tilbage i historien og er både et grundlag for filosofi og pædagogik. De antikke grækere er f.eks. kendt for inskriptionen "kend dig selv" over templet i Delfi. Hos de romerske stoikere kom tanken især til at handle om at udvikle en god moralsk karakter. 

Indenfor psykologien knytter ideen sig især til jungiansk psykologi (se individuation) og humanistisk psykologi (se f.eks. Maslows behovspyramide), der anser personlig udvikling og vækst som et individuelt iboende behov eller mål i tilværelsen. I andre dele af psykologien har udviklingsbegrebet især været reserveret til børns udvikling frem mod voksenstadiet (se udviklingspsykologi) og indsatsen har koncentreret sig om at reparere på dysfunktionaliteter, der er opstået i barndommen eller senere i livet. 

Begrebet personlig udvikling har vundet alment indpas i sproget og bruges i mange forskellige sammenhænge, f.eks. i forbindelse med coaching, selvhjælps-litteratur, psykoterapi, kurser, osv.

Kilder

Noter 

Psykologi
De 30 tyranner

De 30 tyranner er den almindelige, men ikke af samtiden anvendte benævnelse for medlemmerne af den aristokratiske regering i Athen, som blev indsat 404 f.Kr. efter nederlaget i den peloponnesiske krig. Hensigten med denne regering synes at have været at tilvejebringe en forfatningsforandring, hvorved man fik begrænset det demokrati, som havde bragt Athen i ulykke, og inden for regeringen var også forskellige partier repræsenterede. I begyndelsen vandt deres foranstaltninger også almindeligt bifald; men da de yderliggående aristokrater under ledelse af Kritias, der ifølge Diogenes Laërtius var Platons grandonkel  - mødte modstand, endte det med terror og et otte måneders skrækvælde, der kostede mange livet og tvang andre til at flygte fra Athen.

Især Theramenes modsatte sig voldshandlingerne og forlangte, at et større antal borgere fik politiske rettigheder. Da Kritias havde fået ham ryddet af vejen, eskalerede voldsudøvelsen, støttet af en spartansk garnison. Under ledelse af Thrasybulos lykkedes de fordrevne borgere med et angreb på hjembyen og satte sig fast i Piræus. Efter at Kritias faldt, opløstes de 30 tyranners regering, og der blev indsat en ny, men ligeledes aristokratisk regering bestående af 10 mænd. Men disse måtte snart bøje sig, hvorpå demokratiet blev genindført (i 403 f.Kr).

Navnet "de 30 tyranner" bruges også om de talrige, indbyrdes stridende romerske kejsere, som efter 260 fik magten i Romerrigets forskellige provinser.

Noter 

Salmonsens
Grækenland i antikken
Alan Woods

Alan Woods (født 1944 i Swansea, Wales) er en marxistisk/trotskistisk teoretiker og en af lederne af Den Internationale Marxistiske Tendens (IMT). Han har i de sidste par år fået større og større betydning, især i lande som Pakistan og Venezuela og resten af Latinamerika, hvor han bl.a. flere gange har mødtes med Hugo Chavez, og han blev af Hugo Chavez inviteret med til topmøde i De alliancefrie landes bevægelse.

Alan Woods voksede op i en familie med en stærk kommunistisk tradition. I en alder af 16 år blev han medlem af Labourpartiets ungdom og blev overbevist marxist. Han studerede russisk på Sussex universitet, og taler adskillige sprog, blandt andet russisk, fransk, tysk og spansk. I over 30 år har han deltaget i den marxistiske bevægelse rundt omkring i verden, bl.a. i Storbritannien, Spanien (bl.a. under Franco-diktaturet) og Pakistan. Han har skrevet en lang række artikler, pjecer og bøger om forskellige aspekter af marxismen. Blandt hans kendteste værker er Reason in revolt – Marxist philosophy and modern science (1995, med Ted Grant), Bolshevism – the road to revolution (1999), og i de senere år har han været forfatter til en række analyser af den bolivarianske revolution i Venezuela, herunder artikelserien Teser om revolution og kontra-revolution i Venezuela. Alan Woods er i dag redaktør af bladet Socialist Appeal og af hjemmesiden "In Defence of Marxism", hvor de fleste af hans bøger og artikler kan læses på engelsk. Desuden har han været en af initiativtagerne til og meget aktiv i den internationale Hands Off Venezuela-kampagne til forsvar for den venezuelanske revolution. Han er en markant marxistisk teoretiker, der fører marxismen op til i dag med analyser af den aktuelle økonomiske, politiske og sociale udvikling.

Kilder

Eksterne links 
 Marxistiske Klassikere Tekster af Alan Woods på dansk.
 In Defence of Marxism
 Socialist Appeal
 Socialistisk Standpunkt Bringer jævnligt artikler af Alan Woods på dansk.
 Hands Off Venezuela Danmark
 Hands Off Venezuela Internationalt

Marxister
Personer fra Wales
Revolutionære
Socialister
Trotskisme
Personer fra Swansea
René Tuekær

René Kristian Tuekær Albrechtsen (født 28. oktober 1961) er en dansk politiker, der var borgmester i Fakse Kommune 1994-1997 og 2002-2006, samt borgmester i storkommunen Faxe 2007-2009.

Tuekær er uddannet folkeskolelærer og har tidligere været kulturudvalgsformand i kommunen.

Han blev borgmester i 1993, da han seks dage efter at være valgt for Socialdemokratiet, forlod partiet. I stedet indgik han en konstituering med Venstre og Konservative.

Referencer 

Borgmestre fra Danmark
Tidligere borgmestre fra Danmark
Ettelbruck

Ettelbruck (luxembourgsk: Ettelbréck, tysk Ettelbrück) er en kommune og en by i Luxembourg. Kommunen, som har et areal på 15,18 km², ligger i kantonen Diekirch i distriktet Diekirch. I 2005 havde kommunen 7.478 indbyggere.

Galleri

Eksterne henvisninger 

Byer i Luxembourg
Kommuner i Luxembourg
Varmestrøm

Hvis temperaturen på hver sin side af en skillevæg er forskellig, vil der foregå en varmeledning eller varmestrøm gennem adskillelsen fra den varme til kolde side.

Ligningen for varmestrøm igennem en væg:
 
kan også skrives som
 
kan også skrives som
 
hvor
  er varmestrømmen
  er transmissionskoefficienten (U-værdi, W/(m2 K))
  er materialets specifikke varmeledningsevne (W·m−1·K−1)
  er arealet
  er temperaturforskellen  (dette tal skal være positivt, da en forskel i temperaturen ikke kan være negativ)
  er skillevæggens tykkelse.
Da der ikke ophobes energi i selve væggen, så må den energimængde, der strømmer gennem de respektive materialer, være lig med den energimængde, der strømmer gennem den samlede flade. Betegnes denne Φ, så vil der gælde
 
Udnyttes tilsvarende udtryk for de respektive materialer, så vil der ved indsættelse i udtrykket for temperaturfaldene opnås, at
 
Af dette udtryk kan den samlede vægs U-værdi således beregnes ved

Eksempel 

En ydermur består af 108 mm teglsten: 0,5 , 142 mm isolering: 0,03  og 100 mm letbeton: 0,15 .

 
 

Er muren eksempelvis 8 x 2,5 m og temperaturforskellen 15 °, så vil varmestrømmen blive 53,4 W.

Se også 
 Matematisk formel
 Lov (naturvidenskab)
 Bevis (naturvidenskab)

Eksterne Henvisninger 
 formel.dk 
 

Termodynamik
Fysisk størrelse

be:Цеплаправоднасць
bg:Топлопроводимост
Maastricht University

Maastricht University (nederlandsk: Universiteit Maastricht, forkortet UM) er et universitet i Maastricht i Holland. Det blev etableret i 1976, og bliver rangeret blandt de bedste universiteter i Holland.

Universitetet har 21 085 studenter i 2020/21. Andelen af udenlandske studenter er på 55% og en stor del af programmerne er på engelsk, specielt på højere niveau.

Rangeringer 
 THE World University Rankings rangerede universitetet som det 98. bedste i verden i 2013. Det blev rangeret som nr. 32 i Europa i 2013.

 QS World University Rankings rangerede universitetet som det 121. bedste i verden i 2013.

 Nederlands ministerium for uddannelse, kultur og videnskab rangerede universitetet som det bedste i Nederland i en rapport i 2004 og 2005. Ministeriet har ikke udgivet noen sådan rangering efter dette.

Eksterne henvisninger 
 Universiteit Maastricht

Kilder 
 

University
Universiteter i Holland
Etableret i 1976
Grålyng

 
Grålyng (Erica cinerea), også skrevet Grå-Lyng, er en dværgbusk med en opstigende, åben vækst. Den er udbredt langs hele den europæiske atlanterhavskyst.

Beskrivelse 
Skuddene er tynde og kun svagt forgrenede. Barken er først rødbrun og svagt håret, men senere bliver den mørkebrun og opsprækkende. Knopperne sidder samlet i små bundter ved bladhjørnerne, og de er smalle og udspærrede med samme farve som bladene. Bladene sidder kransstillet, og de er ustilkede, linjeformede (nåleagtige), hårløse og mørkegrønne. 

Blomstringen sker i juni-juli, hvor man finder blomsterne siddende i en tæt klase ved skudspidsen. De enkelte blomster er oppustet cylindriske med purpurrøde kronblade, der har 4 små tænder ved randen. Frugterne er kapsler med mange små frø.

Rodnettet er meget fint og filtagtigt. Planten ar afhængig af samliv med én eller flere svampe (mykorrhiza).

Højde x bredde og årlig tilvækst: 0,50 x 0,50 m (10 x 10 cm/år).

Hjemsted 

Arten er udbredt langs hele den europæiske atlanterhavskyst med et par afstikkere i Algeriet og Syditalien. Overalt foretrækker den et lysåbent og fugtigt voksested med sur, næringsfattig bund. 

I naturreservatet Glen Coe, der ligger 10km sydsydøst for Fort William i den vestlige del af det Skotske Højland er der et bjergrigt terræn og et køligt og fugtigt klima. Her findes arten sammen med bl.a. blåbær, kambregne, alm. kohvede, bølget bunke, dunbirk, hedelyng, klokkelyng, lyngsnerre, skovsyre og et stort antal mosarter

Note 

Surbundsplanter
Røde blomster
Haveplanter
Lyng
Diekirch

Diekirch (luxembourgsk: Dikrech) er en kommune og en by i Luxembourg. Kommunen, som har et areal på 12,42 km², ligger i kantonen Diekirch i distriktet Diekirch. I 2005 havde kommunen 6.165 indbyggere. Byen Diekirch er kantonen Diekirch administrerende center. Diekirch ligger ved bredden af floden Sûre.

Diekirch var i 1977 den første by i Luxembourg som fik en fodgængerzone.

Venskabsbyer 
  Bitburg, Tyskland
  Arlon, Belgien
  Hayange, Frankrig
  Liberty, Missouri, USA
  Monthey, Schweiz

Galleri

Eksterne henvisninger 

 Byens officielle hjemmeside 

Byer i Luxembourg
Kommuner i Luxembourg
Anna Rosbach Andersen

Anna Rosbach (født 2. februar 1947) er teknikumingeniør, kontorchef og Europa parlamentariker, valgt til medlem af Europa-Parlamentet for Dansk Folkeparti ved Europa-Parlamentsvalget 2009, siden er hun skiftet over til Miljøpartiet Fokus.

Liv og karriere 
Anna Rosbach er konservatorieuddannet og har arbejdet som kordirigent og sangpædagog. Siden 2000 har hun været kontorchef for gruppen UEN i Europa-Parlamentet med ansvar for budgetkontroludvalget. Samtidig har hun været politisk rådgiver for MEP Mogens Camre.

Anna Rosbach var første gang opstillet til Europa-Parlamentet i 2004. Hun har været formand for Dansk Folkeparti i Hundested og folketingskandidat i Århus Nord-kredsen. Hun var fra 2005 til 2009 medlem af regionsrådet i Region Hovedstaden.

Den 8. marts 2011 meldte Anna Rosbach sig ud af Dansk Folkeparti og skiftede politisk gruppe i Europa-Parlamentet fra Gruppen Europæisk Frihed og Demokrati (EFD) til Gruppen Europæiske Konservative og Reformister (ECR), i en periode var hun løsgænger, inden hun meldte sig ind i Miljøpartiet Fokus den 17. marts 2014.

Hun bor i Kikhavn ved Hundested.

Referencer

Eksterne henvisninger 
 Personlig hjemmeside , ('død link')
 Anna Rosbach i Europa Parlamentet

Politikere fra Dansk Folkeparti
Medlemmer af Europa-Parlamentet fra Danmark 2009-2014
Ingeniører fra Danmark
Regionsrådsmedlemmer fra Dansk Folkeparti
Bettendorf

Bettendorf (luxembourgsk: Bettenduerf) er en kommune og et byområde i Luxembourg. Kommunen, som har et areal på 23,24 km², ligger i kantonen Diekirch i distriktet Diekirch. I 2005 havde kommunen 2.384 indbyggere.

Galleri

Eksterne henvisninger 

Kommuner i Luxembourg
Erpeldange

Erpeldange (luxembourgsk: Ierpeldeng) er en kommune og et byområde i Luxembourg. Kommunen, som har et areal på 17,97 km², ligger i kantonen Diekirch i distriktet Diekirch. I 2005 havde kommunen 2.094 indbyggere.

Kommuner i Luxembourg
Mertzig

Mertzig (luxembourgsk: Mäerzeg) er en kommune og et byområde i Luxembourg. Kommunen, som har et areal på 11,10 km², ligger i kantonen Diekirch i distriktet Diekirch. I 2005 havde kommunen 1.534 indbyggere. 

Kommuner i Luxembourg
Obernzenn

Obernzenn er en købstad (markt) i den mittelfrankiske Landkreis Neustadt an der Aisch-Bad Windsheim i den tyske delstat Bayern.

Geografi 
Obernzenn ligger ved floden Zenn der er en biflod til Regnitz (→ Main→ Rhinen).

Nabokommuner er (med uret, fra nord): Bad Windsheim, Trautskirchen, Flachslanden, Oberdachstetten og Illesheim.

Inddeling 
I kommunen ligger ud over Obernzenn landsbyerne:

Eksterne henvisninger
Feulen

Feulen (luxembourgsk: Feelen) er en kommune og et byområde i Luxembourg. Kommunen, som har et areal på 22,76 km², ligger i kantonen Diekirch i distriktet Diekirch. I 2005 havde kommunen 1.484 indbyggere.

Eksterne henvisninger 

Kommuner i Luxembourg
Schieren

Schieren er en kommune og et byområde i Luxembourg. Kommunen, som har et areal på 10,41 km², ligger i kantonen Diekirch i distriktet Diekirch. I 2005 havde kommunen 1.369 indbyggere. 

Kommuner i Luxembourg
Oberscheinfeld

Oberscheinfeld er en købstad (markt) i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Scheinfeld.

Geografi 
Kommunen ligger midt i Steigerwald.

Nabokommuner er (med uret, fra nord): Geiselwind, Burghaslach, Scheinfeld, Markt Bibart, Iphofen og Castell.

Inddeling 
I kommunen ligger ud over Oberscheinfeld landsbyerne:

Eksterne henvisninger
Bourscheid

Bourscheid (luxembourgsk: Buerschent, tysk: Burscheid) er en kommune og et byområde i Luxembourg. Kommunen, som har et areal på 36,86 km², ligger i kantonen Diekirch i distriktet Diekirch. I 2005 havde kommunen 1.231 indbyggere.

Galleri

Eksterne henvisninger 

Kommuner i Luxembourg
Scheinfeld

Scheinfeld er en by i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er hjemsted for Verwaltungsgemeinschaft Scheinfeld. Indtil 1972 udgjorde Scheinfeld en selvstændig Landkreis Scheinfeld.

Geografi 

Byen ligger på de sydvestlige skråninger af Steigerwald.

Nabokommuner er (med uret, fra nord): Oberscheinfeld, Burghaslach, Markt Taschendorf, Baudenbach, Langenfeld, Sugenheim og Markt Bibart.

Inddeling 
Ud over byen Scheinfeld ligger i kommunen:

Seværdigheder 
 Schloss Schwarzenberg, er byens vartegn
 Kloster Schwarzenberg, med klosterkirken.

Eksterne henvisninger